ভাৰতীয় সেনাৰ মুৰব্বী বিপিন ৰাৱাটে অসমৰ কেইবাখনো জিলাত মুছলমানৰ জনসংখ্যা বৃদ্ধি পোৱা আৰু বদৰুদ্দিন আজমলৰ নেতৃত্বৰ অল ইণ্ডিয়া ডেম'ক্ৰেটিক ফ্ৰন্ট (এআইইউডিএফ)ৰ উত্থান সম্পৰ্কে কৰা মন্তৱ্যই ৰাজনৈতিক মহলত প্ৰতিক্ৰিয়াৰ সৃষ্টি কৰিছে।
বুধবাৰে এখন আলোচনা চক্ৰত জেনেৰেল ৰাৱাটে বাংলাদেশৰ পৰা হোৱা প্ৰব্ৰজনৰ বিৰুদ্ধে সতৰ্ক কৰি দি ইয়াক চীনৰ সহায়ত পাকিস্তনে চলোৱা এক ছায়াযুদ্ধ বুলি মন্তৱ্য কৰিছিল।
সেনাৰ মুৰব্বীগৰাকীয়ে তাৎপৰ্যপূৰ্ণভাৱে কৈছিল যে বাংলাদেশৰ পৰা উত্তৰ-পূৰ্বাঞ্চললৈ হোৱা প্ৰব্ৰজন 'পৰিকল্পিত' আছিল আৰু এয়া চীনৰ সমৰ্থনত পাকিস্তানৰ ছায়াযুদ্ধৰ এক অংশ আছিল।
